  Анжелика Тихонова корреспондент Удмуртиысь Сергей Пудов но Арслан Гильмутдинов суй-пыдзыя сӧсыр спортсменъёс пӧлын трекын велоспортъя Россидэн чемпионатаз быдэн куинь медаль утӥзы. Ӵошатсконъёс 8-13 тулыспалэ Санкт-Петербургын ортчизы. Со сярысь Удмуртиысь спортъя дасяськонъя центрлэн «ВКонтакте» мерлыко вотэсысь бамаз ивортӥзы. Сергей Пудов С4-С5 категориын 4 иськеме уйыса ӵошатсконын зарни утӥз, 15 иськемъем скретчын – азьвесь, 1 иськеме дыръя ӵошатсконын – бронза. Арслан Гильмутдинов куинь бронза басьтӥз: 3 сюрс иськеме уйыса ӵошатсконын (С1-С3 категориын), 15 иськемъем скретчын (С1-С3 категориын), 1 сюрс иськеме дыръя ӵошатсконын (С1-С2 категориын). Тодэ вайытом, спортсменъёс кылем арын куарусёнэ ортчем Россилэн чемпионатаз озьы ик куать медаль утӥзы вал.  Тегъёс: Спорт Удмуртия Санкт-Петербург сӧсыръёс велоспорт СергейПудов АрсланГильмутдинов  